|  |
| --- |
| **Paziņojums par paredzētās darbības “Jaunas atkritumu apglabāšanas krātuves izveide sadzīves atkritumu poligona “Janvāri” teritorijā, nekustamajā īpašumā “Janvāri”, Laidzes pagastā, Talsu novadā” ietekmes uz vidi novērtējuma ziņojuma sabiedrisko apspriešanu**  *Paredzētā darbība:* Jaunas atkritumu apglabāšanas krātuves izveide sadzīves atkritumu poligona “Janvāri” teritorijā, nekustamajā īpašumā “Janvāri”, Laidzes pagastā, Talsu novadā.  *Paredzētās darbības ierosinātājs:* SIA “Atkritumu apsaimniekošanas sabiedrība “PIEJŪRA”” (reģ. nr. 40003525848; juridiskā adrese: Rīgas iela 1, Tukums, Tukuma novads, LV-3101).  *Ziņojuma izstrādātājs****:*** SIA “Geo Consultants”, reģ. Nr. 40003340949, juridiskā adrese: Olīvu iela 9, Rīga, LV-1004, tālrunis: 67627504, e-pasta adrese: gc@geoconsultants.lv.  *Paredzētā darbības vieta:* sadzīves atkritumu poligona “Janvāri” teritorija, nekustamajā īpašumā “Janvāri”, Laidzes pagastā, Talsu novadā.  Vides pārraudzības valsts birojs 2022. gada 23. augustā ir pieņēmis lēmumu Nr. 5-02-1/28/2022 par ietekmes uz vidi novērtējuma piemērošanu jaunas atkritumu apglabāšanas krātuves izveidei cieto sadzīves atkritumu poligonā “Janvāri”, Laidzes pagastā, Talsu novadā.  Ietekmes uz vidi novērtēšanas ziņojuma (IVN ziņojums) sabiedriskā apspriešana notiek laika posmā no 2025. gada 4. februāra līdz 2025. gada 6. martam.  Ar IVN ziņojumu var iepazīties sabiedriskās apspriešanas laikā:   * SIA “Geo Consultants” tīmekļa vietnē [www.geoconsultants.lv](http://www.geoconsultants.lv); * SIA “Atkritumu apsaimniekošanas sabiedrība “PIEJŪRA”” tīmekļa vietnē [www.piejuraatkritumi.lv](http://www.piejuraatkritumi.lv); * Talsu novada pašvaldībā, Kareivju ielā 7, Talsos, Talsu novadā (*tai sk. ar izdrukas materiāliem*).   IVN ziņojuma sabiedriskās apspriešanas sanāksme notiks **2025. gada 13. februārī plkst. 17:30 Talsu novada pašvaldībā** Lielajā zālē (Kareivju iela 7, Talsi, Talsu novads), vienlaikus interesentiem tiks nodrošināta dalība arī tiešsaistē.  Tiešsaistes videokonferencei pieejas saite tiks publicēta 11. februārī tīmekļa vietnēs: [www.geoconsultants.lv](http://www.geoconsultants.lv) un www.piejuraatkritumi.lv. Ar sagatavotajiem materiāliem par paredzēto darbību no 4. februāra varēs iepazīties tīmekļa vietnēs: [www.geoconsultants.lv](http://www.geoconsultants.lv), [www.piejuraatkritumi.lv](http://www.piejuraatkritumi.lv), kā arī Talsu novada pašvaldībā.  Par paredzēto darbību līdz 6. martam interesentiem būs iespēja uzdot jautājumus un saņemt atbildes rakstot uz e-pasta adresi: [gc@geoconsultants.lv](mailto:gc@geoconsultants.lv).  Rakstiskus priekšlikumus par paredzēto darbību var iesniegt Enerģētikas un vides aģentūrā (*bijušais Vides pārraudzības valsts birojs*) (Rūpniecības ielā 23, Rīga, LV – 1045, tālrunis: 67321173, e-pasts: [pasts@vpvb.gov.lv](mailto:pasts@vpvb.gov.lv), tīmekļa vietne: [www.vpvb.gov.lv](http://www.vpvb.gov.lv)) līdz š.g. 6. martam. |

Paziņojums par sabiedrisko apspriešanu publicēts:

2025. gada 31. janvāra laikrakstā Talsu novadam “Talsu Vēstis” (Nr. 9 (11952).